Kerkbode: Danny Fourie “bedank”. | hier staan ek
Die Beeld artikel is hier.
Na Danny Fourie se aanvalle op Danie Mouton en Pieter Fourie (Sien die inskrywing hier) en die moderamen se skynbare onvoorwaardelike steun aan Pieter Fourie was dit onafwendbaar dat Danny Fourie sou loop. Die vraag was net wanneer.
Maar steeds het ons, wie Bybel Media en sy werkgewers onderhou met ons maandelikse tiendes, geen antwoorde op die ernstige vrae wat uit hierdie saak voortspruit nie.
Wie het Jean Oosthuizen so lank in sy pos beskerm nadat hy dit duidelik gemaak het dat hy die Gereformeerde geloof verwerp het?
Wie was verantwoordelik vir die advertering van Abel Pienaar en Griffelmedia se godslasterlike boeke op Kerkbode Aanlyn se webwerf vir soveel jare?Hoe is dit moontlik dat die baas van Bybel Media (Pieter Fourie) ‘n artikel in Kerkbode skryf wat die bestaan van die hemel en die bewuste, persoonlike voortlewe van die mens na die dood ontken?
Hoe is dit moontlik dat Bybel Media boeke publiseer wat Teilhard de Chardin se panteïsme verkondig, en dat dit aan lidmate van die NG Kerk bemark word sonder om hulle te waarsku dat dit demoniese dwaalleer is?
Hierdie vrae gaan nie sommer net weg nie. Hulle kan nie weier om dit te bevredigend te antwoord omdat ek “liefdeloos” was in die vra van die vrae nie. My, of enigiemand anders se liefdeloosheid ontneem Danie Mouton nie van sy kontrakturele verpligting aan die lidmate van die kerk om eerlik en deursigtig te wees nie. En dit ontneem hom veral nie van sy kontrakturele verpligting om alles in sy vermoë te doen om dwaalleer uit die kerk te weer nie.
Ds Mouton, wat doen jy ten opsigte van Bybel Media se boek oor Teilhard de Chardin om dwaalleer uit die kerk te weer?
Ons, die lidmate van die NG Kerk betaal hierdie mense se salaris. Waarom hoor ons nie antwoorde nie?
Debakel oor Woordfees lei tot nóg ’n bedanking
Bybel-Media het een van sy senior personeellede verloor met die bedanking van Danny Fourie, hoof van gedrukte produkte.
Dit kom ná die Woordfees-debakel wat gelei het tot die bedanking van Tobie Wiese, een van die direkteurs.
Daarna is Jean Oosthuizen, nuusredakteur van die Kerkbode, midde-in ’n tugverhoor ook weg by die maatskappy.
Fourie het in daardie tyd in anonieme briewe waarvoor hy later verantwoordelikheid aanvaar het, ook teen die bestuur en direkteurs van die maatskappy uitgevaar.
Hy het gister sy bedanking bevestig, maar navrae verwys na dr. Pieter Fourie, uitvoerende hoof van die maatskappy.
Pieter Fourie het gesê Danny Fourie se bedanking is “nie lekker nie”, maar gesê hulle gaan op baie goeie voet uitmekaar.
Danny Fourie het vroeër al, en ook weer met sy bedanking, om verskoning gevra vir sy anonieme briewe en hulle het dit aanvaar.
Ook op persoonlike voet is die lug tussen hulle gesuiwer.
47 thoughts on “Kerkbode: Danny Fourie “bedank”.”
Soos jy duidelik uitwys, is die vrae steeds meer ( en word dit AL MEER) as die antwoorde, en steeds swyg die leierskap in duisend tale …..
Ek sou nog ‘n vraag of twee wou byvoeg:
* wie is die persoon/persone wat magtiging gee van “buite-gebeure” soos die onlangse Woordfees (en daar was meer as een sodanige geleentheid);
*wie het al die tjeks deur die jare onderteken vir betaling van sogenaamde “feeste” en mense wat as “geleentheidsprekers” genooi en betaal is? Mens kan tog nie ontken dat mens geweet het as mens iets fisies moes onderteken nie? In die meeste soortgelyke besighede is twee handtekeninge nodig?
Hierdie is net nog n spyker in die preekstoel, dink ek mos nou. (Ek wil nie graag die spreekwoordelike woord hier gebruik nie, want die kerk kan nie sterf nie). My beeld is meer toepaslik, dink ek mos ook, want iedereen kan deesdae figuurlik sy eie baadjie aan sy eie spyker by die preekstoel kom ophang, sonder dat die kerk probleme daarmee het.
Die voortslepende ongesonde drama by Bybelmedia is n simptoom van hoe dit gaan wanneer verkeerde tendense, besluite en persone nie van meet af aan op waarheidsbasis hanteer word nie.
Uiteindelik dra die leierskap vd NGK in die sentrale moderatuur die verantwoordelikheid hiervoor.
Die leierskap het gefaal in hul aksie of liewer gebrek aan aksie, oor jare heen, met ongure figure soos Jean Oosthuizen wat op onkerklike wyse binnekerklik as funksionaris gedien het. Dit was n skandvlek op die NGK. Nogtans is Jean O nie om morele redes weg vd Kerkbode nie, maar omdat hy n slang in die gras in die bestuur van Bybelmedia geidentifiseer en openbaar gemaak het. Dieselfde het nou met Danny gebeur.
Dit is n simtoon vd morele verval in die hoeer echelons vd NGK. Mens kan nie meer die leierskap vertrou nie, omdat hul op n pad van geestelike verval is – en dit infekteer ander areas en sektore vd kerk.
Soos hulle se: ‘Watch this space..’
Hier kom nog n paar dinge, en die volgende Alg. Sinode sal dit m.i. uitwys.
@somersetmorkel. Al stem ek nie saam met die geloofstandpunte van die meeste deelnemers aan gesprekke op hierdie webblad nie, stem ek darem ten minste saam met jou stelling dat “Nogtans is Jean O nie om morele redes weg vd Kerkbode nie, maar omdat hy n slang in die gras in die bestuur van Bybelmedia geidentifiseer en openbaar gemaak het. Dieselfde het nou met Danny gebeur.”
Dat daar ‘n slang in die gras is ( in meer as een sin en betekenis!) is ‘n feit. Het lidmate nie die reg om te weet WIE die slang (e) in die gras is nie? Waarom het die ouens wat weet, nie die moed van hul oortuigings om met die waarheid uit te kom nie? Word hulle gedreig? Indien wat waarmee word hulle gedreig?
Geagte Pieter, besef jy dat die keuse vir die teorie van evolusie, mens wreed en ongenaakbaar kan laat?
Ek weet waarvan ek praat, ek was daar. Iemand vra jou om verskoning, en wat doen jy? Mens skop nie ‘n hond as hy lê nie.
Jy het by ‘n kruispad gekom, my vriend. Is dit nie dalk tyd vir jou om verskoning te vra nie?
Louis, jy is miskien nie die Laeveld-Leeu nie, maar jy slaan die spyker op sy kop.
Het dié uitspraak dalk iewers ‘n plek in dié gesprek: “Wie die wet van die Here verontagsaam, praat met lof van goddelose mense; wie die wet onderhou, beveg hulle” (Spreuke 28:4) ?
05/04/2013 at 8:37 am
Ja, Tommie, maar dan moet ons nie die soort vegter wees waarteen Paulus waarsku nie (1 Tim 3:3). Die geveg van ‘n persoon wat prakties gesproke vantevore deur almal van ons verag is, het ingehou dat Hy die moed getoon het om ook vir die sadduseërs te sterf. Sodat ten minste sommige van ons wat niks anders as slawedrywers op die tempelwerf sou uitdraai, in Handelinge gered van ‘n ewige uitrangering tot ‘n smeltend skone see van lawa kon wees. Die wet van vryheid was persoonlik op hulle harte geskryf.
Netso, Sommie: ek kan deeglik verstaan dat Dawid homself ‘n dooi hond, of dan die enkilte vlooi daarop, genoem het toe die buierige Saul sy bloed gesoek het (I Sam 24: 14). Ek is die naam van leeu nie werd nie; nie eens ‘n laeveldse leeu waarmee kringe van moderniste in strokiesprente spot nie.
So is ook Danny miskien ‘n platjie, Pieter, en moes hy jou in vrede eerder eenkant alleen as deur anonieme briewe tot orde geroep het. Jy is dus heeltemal reg – maar dink jy nie hy verdien vandag om terug na sy pos geroep te word nie, of in iets groters aangestel te word nie? “Hy wat ‘n mens teregwys, sal agterna meer guns vind as hy wat vlei” (Spr 28:23, Oav). Vleiers met heuningkwaste is tog ietwat vervelig, of hoe?
Miskien moet menigeen van ons onsself afsonder, die groot boek ‘n slag van hoek tot kant deurlees, en daarmee saam Darwin se uit en uit rassistiese haatspraak met die fraai naam van ‘Origin of Species’. Dan kan ons besluit wie ons van hier af vertrou: sal dit ‘n teruggevalde teoloog met sy spekulasies wees, soos wat sy tydgenoot Pasteur al op die onwetenskaplike aard van die spekulasies gewys het?
Loer dalk na die video ‘Where does the evidence lead?’, waarin ‘n sekularis soos Michael Behe verstom staan dat die mikrobes wat die krag uit jou kos haal om na jou brein te stuur, toe glad nie so primitief is soos wat Darwin sou meen nie. Dis liewerster soos die buiteboordmasjien van ‘n motorboot, met díe verskil dat dit lewende masjiene is!
Mag ons, wat dalk vantevore net tradisioneel getoë was, tot die punt kom om in ons prediking aan die wêreld die sogenaamde ‘uitgestorwe’ hoëveldse Leeu van Juda – met ons hart en siel; met al ons verstand en krag – te vertrou.
05/04/2013 at 10:51 am
Skitterende kommentaar, Louis. Jy is tog n leeu in eie reg..
I beg to differ. Die skittering behoort aan die Leeu van Juda. Ek’s niks meer as ‘n vaal ou lou’tjie wat my eie evolusie loop soek het nie. Moet samblief nie dink ek is alte danig nederig en gestreng teenoor myself nie. Die geregtigheid van God wat mens teëkom, is rêrig ‘n ‘vreemde’ geregtigheid, wat net aan ons ‘verleen’ is, en nie inherent aan ons ou natuur is (II Kor 5: 21). So wat sal ons sê? Sola scriptura, sola gratia, sola Christi en dus sola Deo gloriae.
Sorry as ek so prekerig klink. Jy weet díe gereformeerde dinge baie beter as ek.
Jy wil sê: so ‘n bek moet jam kry. Maar ek moet jou teleurstel: ek eet nie eintlik jam nie. Ok, soms, maar dis net as ek rêrig hard gewerk het. Anders gaan sit dit in my middeljare om my middel.
Ek weet daar’s soms Waarheid verskuil in wat ek sê. Maar my mond val net so oop daarvoor.
Dis God se Woord wat so vol wonders is!
Op die hoogtepunt van my evolusionêre ontdekkingstog destyds, kon ek nie een sin van waarheid neergeskryf kry nie. Veral by die werkwoorde het iets gehaper, want ek was tipies student.
Ek het my nie in my Skepper verbly nie. Maar Hy gee vir ons vir altyd kos.
Danki, Luigi… Ek ‘hoor’ jou..
Nou word ek al gepos om ‘n Italianer vir die Italianers te wees. “Romeo, o Romeo, wat is dit nou met jou?”, sou die arme Juliet net weet. Ek sal rêrig moet sterf aan myself.
Maar miskien sluit sommige van hulle by die NGK aan.
06/04/2013 at 12:49 pm
Dit moet lees: net WOU weet.
Moenie kla nie “L” – Wat “Luigi” ( en “Louis” dan ook) betref: “In German the meaning of the name Luigi is: Famous fighter”.
En kyk net al die fameuse ouens wie die naam “Luigi” gedra het :
Djulle soek net vir moelikheid; djulle soek net vir ‘n Dominus.
Toe ek vyf jaar oud was, het ek op die massiewe sandsteenrots tussen die vrugtebome geklouter,
my handjie plegtig oor my bors gevou, en geroep: “Ek is Paul Kruger!”
Helaas, die groot gryse is nie ek nie. Ek moes maar van my troontjie afklim,
en gestadigd ‘n paar appelkose pluk.
Ons enigste Dominus het veel meer as die gloed van appelkose in Hom.
So, oppas vir djulle!
07/04/2013 at 9:37 am
Miskien werk alles tog nog ten goede mee vir die klomp daar by KB…ek dink sommer nou, na aanleiding van Louis se aanhaling uit Spr 28:23, aan nog ‘n spreuk wat ook dalk van toepassing kan wees; Spr 19:25 – “As jy ‘n ligsinnige mens klap, leer die wat nog onervare is daaruit; as jy ‘n verstandige mens straf, word hy nog verstandiger.” Maar ai, Griekwa-Afrikaans sê dit só lekker, mens wil dit sommer letterlik gaan toepas…: “Spreke van Salemo 19:25: Gjee jy nou virrie onnooslike ‘n klap, sal hieire jongetjies al vesigtigder klap, Marrie vestandige man wore net deetlikere elkere keer as jy vi hom gat slat.”
Giegiegie … dis kostelik Liza-Nel! Die ding is net, of mens self kan raaksien in watter “groep” , verstandig of onnooslik, mens val …. en gaan mens jouself vrywillig laat “klassifiseer”? ( of is dit dalk “sertifiseer”?)
RAPPORT het ook ‘n kort beriggie oor DF vandag en die koerant sê Tobie Wiese het UIT PROTES bedank na Jean Oosthuizen bedank het. En Danny? ‘n Mens wonder ….
Nou wonner ek so by myselwers:
As iemand “bedank”, is dit reg om te sê sy “kop het gerol/gewaai”? Die beeld van ‘n rollende kop dra mos nie dieselfde “vrywillige” betekenis nie?
Ja maar dis mos as gevolg van hulle onnooslikheid dat hulle nou so geklap en ge***slat word, nie waar nie? :)))
Nee jong hulle is van daai soort soos Zoooo-maaa wat graag die “blame game” speel: dis altyd iemand/ iets anders se skuld….. 🙂
L-N, tugtig jou seun, want daar is hoop; maar laat dit nie in jou opkom om hom dood te maak nie (Spr 19:18). Buig die boompie terwyl hy jonk is, maar moenie sy gees knak nie. Moenie sy gees doodmaak nie (Matt 5: 32).
07/04/2013 at 6:53 pm
Hoe die kop ookal rol, Hen, dit het altyd ‘n negatiewe betekenis. Die drama by die kerkbode en Bybelmediais en bly ‘n indikasie van die vrot kol wat in die NGK is – ook op breer front. Die NGK is ingesypel deur ‘n Vrymesselaarsteologie wat in die branding staan van die Groot Argitek vd heelal – en elkeen het sy eeie god, m.a.w. universalisme. Daarom is ek vanmening dat die NGK hom onherroeplik op die pad na eenwording of eenheidsbeweging bevind na die eukumeniese wereldkerk, wat die morele en teologiese onderbou vir die een-wereld-regering sal verskaf. Die ware Christelike geloof – met Christus jesus as Sentrale en Enigste Verlosser en Saligmaker, en enigste Redder, staan in die pad hiervan en sal afgespeel word – hoe later hoe meer. Die Bybel as Woord van God moet in hierdie proses onderspeel en afgewater word, want dit KAN nie van krag bly as mens na eukumene op hierdie vlak streef nie. Daarom het ou Nic (Satan) reeds lankal sy klou-voet in die deur gekry deur die kweekskole se dosente en die liberale predikante wat in die kerk ingestuur word. Dit het begin by ontkenning vd bestaan vd duiwel – ek het al 30 jaar gelede met kweekskoolstudente van Tukkies geredeneer daaroor – toe was die Skrif al aan die muur, en ons het dit nie besef nie, want sedertdien kon die Satan die mense wat dink hy bestaan nie, na hartelus mislei – en het hy nie sy werk goed gedoen nie.. Daardie beroemde Christelike filosoof het soos volg gese: “There are two equal and opposite errors into which our race can fall about the devils. One is to disbelieve in their existence. The other is to believe, and to feel an excessive and unhealthy interest in them. They themselves are equally pleased by both errors and hail a materialist or a magician with the same delight.”
07/04/2013 at 7:03 pm
Ek stem saam met jou “30 jaar terug”-stelling Sommie. In die vroeë tagtigs het ek die heel eerste keer met van die liberale idees kennis gemaak, met die lees van oorlede Ferdinand Deist se boek “Die God van Jona”. Daar al het hy amper soos die slang van ouds in die paradys gesinspeel daarop dat daar nie rerig ‘n profeet met die naam Jona was nie, en tog nie ‘n vis groot genoeg kan wees om ‘n mens in te sluk nie of ‘n plant wat oornag so groot groei dat jy in sy skaduwee kan sit nie. En wie is ek om ‘n hooggeleerde professor se woord in twyfel te trek, het ek destyds gedink. Dankie Vader ek het betyds tot my sinne gekom.
07/04/2013 at 9:31 pm
Het baie van die hedendaagse dwalinge nie by Prof Johannes du Plessis (Pienk Piet) van destyds (1920/30) begin nie? Ek het iewers gelees dat hy destyds as gevolg van sy dwaalleer in ‘n ernstige hofsaak betrokke was met die NGK en daarna geskors is as hoogleraar van die Stellenbosse Kweekskool.
L-N Hartman: ‘n ou sendeling het my vertel, onderwyl ons in die ou Suid-Afrika ‘n skool in ‘n plakkerskamp getimmer het, hoe hulle aanvanklik as studente verheug was oor prof Piet se nederige soort sendingywer. Maar toe hy sy soeklig laat val op die mening dat die blote mens Jesus sy Godgelykheid sou afgelê het toe Hy ‘n slaaf geword het, kon hulle nie meer met hom saamgaan nie. Jesus het homself leeggemaak deur Sy heerlikwees wonderlik met ons te kom deel. Vir ons, wat so gans en al anders as Hy is, het Hy homself afgesloof; tot die dood toe bedien. Daarom het God Hom uitermate verhoog, Hom ‘n Naam gegee wat bo elkeen van ons se naam is, sodat elke knie in Sy Naam sou buig. So lees ons in die brief aan die afgetrede oorlogsveterane in Fillipi.
Want selfs die knieë van die jong turke wat prof pienk Piet hand en tand beveg het, moes voor hierdie Naam buig. Want selfs menige jong nasionalis wat in die dertigs vir pienk Piet beveg het, het maar later in hul lewe geswig voor ‘n evolusionêre verstaan van die groot boek. Daarvolgens sou die skeppingsverhaal net ‘n sondagskoolstorie vir die kinders tydens die babiloniese ballingskap wees, en ongelukkig vir hulle nie meer die wetenskaplike verslag van hoe Jesus sy Pa se uitvoerende amptenaar by die skepping was, terwyl die Gees oor die waters gesweef het nie.
Geen wetenskaplike evolusionis, of,’ for that matter’, geen wetenskaplike kreasonis, weet hoe Jesus dit vermag het nie. Ons mag nie van die boom van volmaakte kennis eet nie, selfs met ons huidige kennisontploffinkie op die internet nie. Maar Hy, sy Pa-goed, en die Gees van kameraadskap tussen hulle, weet presies wat hulle gedoen het. En weer sal doen vir Sy bruid.
Luigi: Jy mag dalk nie n leeu wees nie, maar jy KAN brul met woorde. Uitstekend, dankie aan die Leeu van Juda, ons Here.
09/04/2013 at 7:12 am
Som-maker, ek hoor hoe jy opreg dankbaar teenoor die Leeu van Juda is, oorlat ek brul met Sy woorde. Maar is dit regtig so? Ek bedoel, nie die opreg dankbaar-deel nie, maar die brul-deel?!
Ek vermoed ek piep eintlik nog net soos ‘n tinktinkie in die lang en digte olifantgras. Soos wat ek vandaar die tekens lees, brul die Leeu eers na Sy volk feitlik vernietig is, wanneer Hy hulle in Sion red (Hos 11: 1-11, Openb 10: 3).
09/04/2013 at 7:47 am
Luigi. Jys reg. Ons piep en Hy brul… En dan dink ons iemand het ons gehoor… Soos mier en olifant op die brug?
LNH en Hen: Ek dink aan die Skrif: The Lord is not the author of confusion..
1 Kor 13:44 iewers..
Korreksie: 1 Kor 14:33.
1Co 14:33 want God is nie ‘n God van wanorde nie, maar van vrede, soos in al die gemeentes van die heiliges.
(KJV) For God is not the author of confusion, but of peace, as in all churches of the saints.
Sommie, die oumense sou dalk se die miere het ore – die olifant s’n. Of verstaan ek jou verkeerd? Watse soort brug is dit?
Weet nie watse brug dit is nie, Luigi, maar hy bewe, en die mier dink hy lewer mos ‘n bydrae.. atomies klein, seker.. Verbeelding is ‘n sterk ding… en illusie ook.. Soos die moderne teoloee se illusie wat ‘n delusie geword het en nou vir baie ammunisie is wat hulle probeer gebruik om die leeu van Juda uit te skakel. Hulle glo mos nie Hy het opgestaan nie, so hulle soek Hom nog, en besef nie dat ammunisie nie sal help nie, want die oorlog is reeds verby en gewonne, maar hulle jag steeds na skaduwees in die bos waarin hulle verdwaal het..
Aggg neee Louis, ken jy nie die grappie van die olifant en muis wat oor die brug loop nie? Toe kyk die ou muisie so skuins op na die olifant en sê ewe kordaat: “ONS laat darem die brug bewe, né?”
Jy het hom, Hen! Doe zo voort..
Hierdie vers het dieselfde strekking as dié van die olifant en die muis:
Psalm 18:29 (18:30) Want met U loop ek ‘n bende storm, en met my God spring ek oor ‘n muur.
Om die Onsienlike te “sien” was die geheim van die OT-iese geloofshelde soos Dawid en Moses en andere van wie ons n Hebreërs 11 lees:
Heb 11:27 Deur die geloof het hy ( Moses) Egipte verlaat sonder om die toorn van die koning te vrees, want hy het volgehou soos een wat die Onsienlike sien.
Die mier het mos op die olifant se rug gery – as God die olifant is en ek die mier dan kan ek die brug laat bewe…dis basies wat Dawid bedoel het in Psalm 18:30.
:)))) Henrietta, ek sien nou eers jy het my voorgespring met Psalm 18
Great minds think alike Liza-Nel … kom ons vergeet maar van die “fools” deel né? :))
En op watse prettige paartie kom ek hier af?! Laat ons die woord ‘eet’, die onvervangbare bloed ‘drink’ – want Hy het reeds opgestaan!
En jy, ou maat, daar eenkant weg, is jy ook honger, dors? Al is jy allie jare nie meer groothartig nie, en al dink jy net in jy kop jy dien liberaal, is jy welkom om in te kom…
09/04/2013 at 2:05 pm
Plastiek vrugte en Kool-aid tel nie – dit versadig nie die sieledors en hongerte nie…
Net pitkos, vrugte van die Gees, en karoo Lamsvleis waarin jy jou tande kan slaan. Bon Appétit!
Dit is sooo waar Liza-Nel en het sluit aan by die eggo’s van die laaste versie van “Genade onbeskryflik groot” wat ook in Louis se plasing klink: